Boland Landbouskool - OMSENDBRIEF 20 VAN 2020
Rotasie-rooster vanaf 31 Aug.
Terwyl ek hierdie brief vir u tik, sak die reën buite op die plaas uit. Ons is dankbaar vir die mildelike reëns wat val en ook dat die damvlakke in die Wes-Kaap aanhou styg. Ek lees ook vandag in die nuus van 'n 21c verlaging in die dieselprys vanaf eerskomende Woensdag. Dit is alles goeie nuus vir die landbou-sektor, asook vir Boland Landbou. Met die lente wat om die draai is en die Boland wat pragtig lyk op die oomblik, is dit alles kos vir die siel.
COVID-19 het van 2020 'n baie moeilike jaar gemaak. Maar, met infeksies wat daal en die afbeweeg na laer inperkingsvlakke, bly ek steeds hoop dat ons weer na die "normale dinge", soos byvoorbeeld 'n maskerlose wêreld, kan beweeg.
Aan ons matrikulante, vir wie hierdie jaar seker die swaarste moes getref het - my hoogste waardering. Ek wil die manne bedank vir hulle gesindheid (op alle terreine), en dat hulle help om dinge by Boland Landbou te bevorder. Ek weet dat die juniors in die skool opkyk na ons gr 12's en is dankbaar vir 2020 se groep wat nooit gaan lê het nie en elke nuwe uitdaging reguit in die oë gekyk het. Woorde wek, maar voorbeelde trek. Die gr 12's het 2 weke van skool oor voordat hulle prosesse van rekord- en eindeksamens begin.
Sien aangeheg. Vanaf Maandag val ons uiteindelik in by die roetines soos aanvanklik beplan, waar die gr 11- & 9-seuns saam by die skool is en die opeenvolgende week die gr 10- & 8-seuns. Ons versoek u om asseblief baie mooi te kyk na die volgorde van die dae (op die seuns se roosters, bv. dag 1 – dag 9). Dit loop nie noodwendig altyd chronologies nie, daar is soms 'n afwyking.
OUERSKAP-POTGOOI RONDTE 2 BESKIKBAAR
Ds. Toit Wessels
Gr 11-leerders word daaraan herinner dat hulle hare reg moet wees vir hulle skoolfoto's wat Donderdag, 3 September geneem word. Marilize Jordaan
Ons doen ook 'n beroep op alle ouers indien u Boland Landbouskoolklere het wat nie meer gebruik word nie, om dit te skenk aan die tweedehandse klerebank. Lizette Molnar
Daar is 3 weke oor voordat hierdie projek sluit. Ons doen weereens 'n beroep op ons gemeenskappe om hierdie mooi inisiatief te ondersteun en sodoende die skool se leerderfonds te versterk!
BOLANDERS RAAK BULLE
2020 het ons almal onkant betrap! Die rugbyvelde was leeg, maar ons harte bly vol. Hiérdie seuns en élke ander Landbou-leerder maak ons trots! Alle Bolanders sien daarna uit om weer saam sosiaal te verkeer vóór en ná elke wedstryd. Ons weet dat elkeen van julle sal gaan leer, leef, lei en wens julle alles van die beste vir die toekoms!
Daar word moeite gedoen om aktuele gebeure op ons sosiale media platforms te laai. Indien u nie reeds Boland Landbou op hierdie platforms volg nie, wil ek u aanraai om dit te doen. Beskikbare platforms is Facebook, Instagram en Twitter.
Dit is met dankbaarheid dat ons, ten spyte van inperking en ekonomiese uitdagings, ons lang verwagte wingerdprojek kon afskop. Danksy bydraes vanaf sekere instansies en van ons gemeenskappe, kon ons mooi vorder. Die stokkies is reeds geplant en die aanlê van die besproeiiing is hierdie week afgehandel.